Uitstallings van erfgoed het geweldig in gewildheid toegeneem sedert dit 'n permanente afdeling op Wes-Kaapse ekspo's geraak het. Alle persoonlike versamelings van klein erfgoed is welkom, maar 'n hedendaagse tendens is dat uitstallings toenemend volgens bepaalde temas aangebied word.
'n Volgende uitvloeisel van dié tipe uitstalling was dat "vergete vaardighede" met baie groot sukses op Villiersdorp gedemonstreer is. Dié vaardighede het witblits stook, kaiings uitbraai en moskonfyt kook ingesluit, asook 'n uitstalsaal met 'n aanbieding wat die sagtevrugtebedryf van die jare her in herinnering geroep het.
Pierre du Toit (links) en Willem Roux het 'n museumuitstalling van toerusting wat in die beginjare van meganisasie in die sagtevrugtebedryf aangebied. Dit is deur veral druk deur gesinne besoek. Die vrugte wat uitgedeel is, was ook 'n groot treffer.
Een van die interessante items in die "vrugtebedryfmuseum" was hierdie eeuoue gerestoureerde appelsorteermasjien wat nog met die hand gedraai is. Dis een van die items in die uitstalling waarvan die werking gedurig gedemonstreer is.
Nog 'n interessante item van die vrugtebedryf was 'n appelskiller wat gebruik is om op groot skaal appels vir droog te skil.
Moskonfyt op Robertson
Eens op 'n tyd was Villiersdorp bekend vir die moskonfyt wat op groot skaal op die dorp gekook is. 'n Span uit Robertson het moskonfyt op die ekspo gekook en besoekers op gratis snye brood (net daar gebak) met kaiings en moskonfyt getrakteer. Gratis!!
Oom Willem se Witblits
Witblits is onder die wakende oog van die 86-jarige oom Willem Stemmet van Roberson gestook. Oom Willem is een van die bobaaswitblitsstokers van die Boland.
'n Eklektiese versameling erfgoed van ds. en mev. Erik Vivier van Beaufort-Wes.
Erfgoed uit die versameling van Christine Bothma van Kuilsrivier.
Die Van Staden-gesin van Kuilsrivier het hierdie baie ou afrolmasjien vertoon. Die laaste dokument wat hierop gekopieer is, is steeds op die masjien. Dis 'n kennisgewing gedateer 1953 – net mooi sestig jaar gelede.
'n Groot versameling spoorwegmemorabilia van Gert Lerm van Kuilsrivier het die gedagtes teruggevoer na die dae toe 'n waardige plattelandse stasiemeester "sy" stasie seeppglad laat funksioneer het.
Niël du Plessis van Bredasdorp het sy groot speelgoeduitstalling by die ekspo laat pas.
Danie le Roux van Malmesbury – een van die Wes-Kaapse klub se nie- amptelike geskiedkundiges – se versameling selfgemeekte plaaswerktuie (van hout en metaal, en op skaal) sal enige stokperdjieuitstalling of -skou komplementeer.